
מישיבת ועדת הכספים

יום חמישי, כ"ה בכסלו התשע"א (2 בדצמבר 2010), שעה  11:40

סדר היום:

הצעת חוק המדיניות הכלכלית לשנים 2011-2012 (תיקוני חקיקה), התשע"א-2010

פרק ט"ז: שונות סעיף 75 - תחילה

נכחו:

חברי הוועדה:

משה גפני – היו"ר

ציון פיניאן – מ"מ היו"ר

רוברט אילטוב

שי חרמש

אמנון כהן

חיים כץ

ראלב מג'אדלה

פניה קירשנבאום

מוזמנים:

עו"ד צפריר נוימן, מנהל מחלקת השקעות ופיתוח, הלשכה המשפטית, משרד התעשייה, המסחר והתעסוקה

אבירם זולטר

ייעוץ משפטי:

שגית אפיק

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ
הצעת חוק המדיניות הכלכלית לשנים 2011-2012 (תיקוני חקיקה), התשע"א-2010

פרק ט"ז: שונות

סעיף 75 - תחילה

היו"ר משה גפני:


אנחנו עוברים לנושא האחרון בסדר היום, סעיף תחילה.

שגית אפיק:

סעיף 75, עמוד 148.


"תחילתו של חוק זה ביום כ"ה בטבת התשע"א (1 בינואר 2011) אלא אם כן נקבע בו אחרת".


למעשה התחילה הזאת של 1 בינואר 2011 תחול ביחס לפרקים שהועברו לוועדת הכספים ושיונחו במאוחד, אלא אם בכל פרק אנחנו קבענו הוראות מעבר או יום תחילה אחר מה-1 בינואר 2011.


הדברים שפוצלו, נקבע להם יום תחילה משל עצמם.

היו"ר משה גפני:


כן. לפני שאני מסיים את הישיבה, אני מבקש להודיע שביום שני בעזרת השם תהיינה הצבעות על פיצולים. יש כמה סעיפים לגביהם יש הסכמות ואני רוצה להביא אותם במנותק מחוק ההסדרים. 

שלי יחימוביץ:

הסכמות לפצל.

היו"ר משה גפני:


כן, לפצל, הכוונה היא להביא את זה לאישור לפני 31 בדצמבר. זאת אומרת, להביא אותו בנפרד כדי לאפשר גם לאופוזיציה להצביע בעד.

שלי יחימוביץ:

מה יש שם?

היו"ר משה גפני:


יש שם את הנושא של בתי החולים הממשלתיים עליו יש הסכמה, יש את הפיצולים מהחוק של הדיור לקשישים שזאת בעצם הצעת חוק פרטית של חיים אורון, שכך הוא צריך להצביע נגד חוק ההסדרים כי הוא באופוזיציה ואני רוצה לאפשר לו להצביע. יש עוד כמה סעיפים שהם בהסכמה. אני פשוט רוצה שחוק ההסדרים יהיה קצר.


אני מודה לכם. תודה רבה. חג חנוכה שמח. הישיבה נעולה.

הישיבה ננעלה בשעה 11:45
